
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 229 

17 Σεπτεμβρίου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

346. Τροποποίηση του Π.Δ. 121/1988 (Α' 59). 1 

347. Τροποποίηση του Π.Δ. 226/89 «Οργανισμός του 

Εθνικού Ιδρύματος Ερευνών» (Ε.Ι.Ε.) ΦΕΚ 107/ 
Α/2.5.1989. 2 

348. Τροποποίηση του Π. Δ/τος 376/1988 «"Οργανι¬ 

σμός Εθνικού Κέντρου Άμεσης Βοήθειας ΕΚΑΒ 
(ΦΕΚ 169/Α'). 3 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

~~ (ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 346 
Τροποποίηση του Π.Δ. 121/1988 (Α’ 59). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 86 παρ. 1,3 και 5 και του άρθρου 9 παρ. 
9 του Ν. 1566/1985 «Δομή και λειτουργία της πρωτοβάθ¬ 
μιας και δευτεροβάθμιας εκπαίδευσης και άλλες διατά¬ 
ξεις» (Α’ 167). 

β) Του Π.Δ. 27/1996 (Α’ 18) «Περί συστάσεως Υπουρ¬ 
γείου Ανάπτυξης». 

γ) Του άρθρου 29 Α του Ν. 1558/1985 όπως προσετέθη 
με το άρθρο 27 του Ν. 2081/1992 (Α’ 154). 

2. Την αριθμό 289/14.2.1996 απόφαση του Πρωθυ¬ 
πουργού και της Υπουργού Ανάπτυξης περί αναθέσεως 
αρμοδιοτήτων στους Υφυπουργούς Ανάπτυξης (Β’ 92). 

3. Τη γνώμη του Διοικητικού Συμβουλίου της Σχολής 
Τουριστικών Επαγγελμάτων, που διατυπώθηκε στο 152/ 
12.5.1995 πρακτικό του. 

4. Τηναριθ. 414/96 γνωμοδότηση του Ε’ Τμήματος του 
Συμβουλίου της Επικράτειας. 

5. Το γεγονός ότι οι διατάξεις του παρόντος δεν προκα- 
λούν δαπάνη, με πρόταση του Υπουργού Εθνικής Παι¬ 
δείας και θρησκευμάτων και του Υφυπουργού Ανάπτυ¬ 
ξης, αποφασίζουμε: 


Άρθρο μόνον 

Οι παράγραφοι 2 και 3 του άρθρου 5 του Π.Δ. 121/88 
(Α’ 59) αντικαθίστανται ως εξής: 

«Παρ. 2. Η επιλογή γίνεται χωριστά για τους αποφοίτους 
Λυκείου ή Τεχνικών Επαγγελματικών Σχολών και χωριστά 
για τους αποφοίτους Γυμνασίου. Η αναλογία των εισα¬ 
κτέων είναι 60% απόφοιτοι Λυκείου ή Τεχνικών Επαγγελ¬ 
ματικών Σχολών και 40% απόφοιτοι Γυμνασίου. 

Σε περίπτωση που μία από τις παραπάνω κατηγορίες 
δεν καλύπτει τον αριθμό των θέσεων με υποψηφίους της 
κατηγορίας αυτής, ο αριθμός των εισαγομένων συμπλη¬ 
ρώνεται με υποψηφίους της άλλης κατηγορίας. 

Παρ. 3. Για τον καθορισμό σειράς προτεραιότητας για 
την επιλογή λαμβάνεται υπόψη η βαθμολογία που εξάγε¬ 
ται κατά την εξής αναλογία: 

α) Για όλες τις ειδικότητες 50% από το βαθμό Απολυτη¬ 
ρίου Γυμνασίου ή Λυκείου ή πτυχίου Τεχνικών Επαγγελμα¬ 
τικών Σχολών και 50% από το βαθμό που θα επιτύχουν 
κατά την αξιοποίησή τους από την Επιτροπή, ως προς την 
ικανότητά τους να ομιλούν, να γράψουν και να διαβάζουν 
σε μία από τις ξένες γλώσσες Αγγλική ή Γαλλική ή Γερμα- 
νική, σύμφωνα με την προτίμηση του υποψηφίου. 

β) Προκειμένου περί υποψηφίων που έχουν υποβάλλει 
τίτλο σπουδών σχολείου του εξωτερικού, δε γίνεται αξιο¬ 
λόγηση για τις γνώσεις τους σε ξένη γλώσσα, αλλά αντί αυ¬ 
τής, αξιολογούνται ως προς την ικανότητά τους να ομι¬ 
λούν, να γράφουν και να διαβάζουν στην Ελληνική 
γλώσσα. 

Στην περίπτωση αυτή η βαθμολογία για τον καθορισμό 
της σειράς προτεραιότητας, εξάγεται κατά την αναλογία 
50% από το βαθμό του τίτλου αποφοίτησης του σχολείου 
τους και 50% από το βαθμό που θα επιτύχουν κατά την 
αξιολόγησή τους από την Επιτροπή ως προς τις γνώσεις 
τους στην Ελληνική γλώσσα». 

Στον Υφυπουργό Ανάπτυξης αναθέτουμε τη δημο¬ 
σίευση και εκτέλεση του παρόντος Διατάγματος, του 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


οποίου η ισχύς άρχεται από την ημερομηνία δημοσίευσης 
στην Εφημερίδα της Κυβέρνησης. 

Αθήνα, 11 Σεπτεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΘΡΗΣΚΕΥΜΑΤΩΝ ΥΦΥΠ. ΑΝΑΠΤΥΞΗΣ 

ΓΕΩΡΓ. Α. ΠΑΠΑΠΑΝΔΡΕΟΥ ΦΟΙΒΟΣ ΙΩΑΝΝΙΔΗΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 347 
Τροποποίηση του Π.Δ. 226/89 «Οργανισμός του Εθνικού 
Ιδρύματος Ερευνών» (Ε.Ι.Ε.) ΦΕΚ 107/Α/2.5.1989. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των περιπτ. β) και δ) της παρ. 1 του άρ¬ 
θρου 25 του Ν. 1514/85 «Ανάπτυξη της επιστημονικής 
και τεχνολογικής έρευνας» (ΦΕΚ 13/Α/5.2.1985) και της 
παρ. 10 του άρθρου 28 του Ν. 1733/87 (ΦΕΚ 171/Α). 

2. Τις διατάξεις του άρθρου 29Α του άρθρου 23 του Ν. 
1558/85, όπως αυτό προστέθηκε με το άρθρο 27 του Ν. 
2081/92 (ΦΕΚ 154/Α/92). 

3. Τις διατάξεις του Π.Δ. 27/29.1.96 «συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» (ΦΕΚ 
19/Α/1.2.96). 

4. Την από 27.12.94 σύμφωνη γνώμη του Εθνικού Γνω- 
μοδοτικού Συμβουλίου Έρευνας. 

5. Το γεγονός ότι με την έκδοση του παρόντος Π.Δ. δεν 
προκαλείται δαπάνη σε βάρος του τακτικού Προϋπολογι¬ 
σμού. 

6. Τη γνωμοδότηση του Συμβουλίου της Επικράτειας με 
αριθμό 109/96. 

Με πρόταση της Υπουργού Ανάπτυξης, αποφασί¬ 
ζουμε: 

Αρθρο μόνο 

Το Π.Δ. 226/89 «Οργανισμός του Εθνικού Ιδρύματος 
Ερευνών (ΕΙΕ)» (ΦΕΚ 107/Α/89) τροποποιείται, ως εξής: 

1. Στην παρ. 1 του άρθρου 7 προστίθεται περίπτωση στ 
ως εξής: 

στ. τον διευθυντή της Υπηρεσίας «Εθνικό Κέντρο Τε¬ 
κμηρίωσης (Ε.Κ.Τ.)». 

2. Η περίπτωση δ της πρώτης παραγράφου του άρθρου 
14 αντικαθίσταται ως εξής: 

δ. Δύο μέλη ΔΕΠ ΑΕΙ, που ορίζονται με απόφαση του 
Υπουργού Ανάπτυξης. 

3. Το άρθρο 29 αντικαθίσταται ως εξής: 

Άρθρο 29 

Πόροι - Οικονομική Διαχείριση - Απαλλαγές 

1. Οι πόροι του ΕΙΕ προέρχονται από: 

α. Επιχορήγηση από τον Τακτικό Προϋπολογισμό του 
Υπουργείου Ανάπτυξης που καλύπτει τις δαπάνες προσω¬ 
πικού με σύμβαση ορισμένου ή αορίστου χρόνου ως και τα 
βασικά λειτουργικά έξοδα. 


β. Επιχορηγήσεις από το Πρόγραμμα Δημοσίων Επεν¬ 
δύσεων του Υπουργείου Ανάπτυξης για την κάλυψη δαπα¬ 
νών ερευνητικών και αναπτυξιακών προγραμμάτων. 

γ. Έσοδα από την εκτέλεση ερευνητικών έργων για λο¬ 
γαριασμό τρίτων (δημοσίων υπηρεσιών ή οργανισμών, 
ΝΠΙΔ, ΟΤΑ, ΕΟΚ, ερευνητικών οργανισμών ή ιδρυμάτων 
της ημεδαπής ή αλλοδαπής, ιδιωτών, κ.λπ.), από τη διά¬ 
θεση τεχνολογικών προϊόντων, την παροχή εξειδικευμέ- 
νων υπηρεσιών, καθώς και από τυχόν συμμετοχή σε επι¬ 
χειρήσεις του άρθρου 3, παρ. 5 του Ν. 1514/85. 

δ. Ειδικές εισφορές και χρηματοδοτήσεις από δημόσιες 
επιχειρήσεις, άλλους δημόσιους φορείς, ιδιωτικές επιχει¬ 
ρήσεις ή ιδιώτες, διεθνείς οργανισμούς, κ.λπ. 

ε. Έσοδα από την εκμετάλλευση διπλωμάτων ευρεσιτε¬ 
χνίας και γενικά αμοιβές από την εκμετάλλευση πνευματι¬ 
κής ιδιοκτησίας, τεχνογνωσίας, σημάτων, συμβουλών 
κ.λπ. 

στ. Εισπράξεις από την εκμετάλλευση της περιουσίας 
του στις οποίες περιλαμβάνονται και οι εισπράξεις από εκ¬ 
δόσεις, καθώς και από την παραχώρηση της χρήσης εξο¬ 
πλισμού και αιθουσών συνεδρίων, 
ζ. Δωρεές και άλλες παροχές τρίτων, 
η. Επιχορηγήσεις από άλλες πηγές. 

2. Μέρος της επιχορήγησηςς του Εθνικού Ιδρύματος 
Ερευνών από τον Τακτικό Προϋπολογισμό και το Πρό¬ 
γραμμα Δημοσίων Επενδύσεων του Υπουργείου Ανάπτυ¬ 
ξης (Γενική Γραμματεία Έρευνας και Τεχνολογίας), το 
ύψος του οποίου καθορίζεται με απόφαση του Γ ενικού 
Γραμματέα Έρευνας και Τεχνολογίας, διατίθεται στο ΕΙΕ 
για την κάλυψη των αναγκών της Υπηρεσίας «Εθνικό Κέ¬ 
ντρο Τεκμηρίωσης (ΕΚΤ)» αυτού. 

3. Πόροι και τα έσοδα του ΕΙΕ από οποιαδήποτε πηγή 
και αν προέρχονται κατατίθενται σε τραπεζικό λογαρια¬ 
σμό του ΕΙΕ που κινείται από το Διευθυντή του. Το μέρος 
της επιχορήγησης από τον Τακτικό Προϋπολογισμό και το 
Πρόγραμμα Δημοσίων Επενδύσεων του Υπουργείου Ανά¬ 
πτυξης (Γενική Γραμματεία Έρευνας και Τεχνολογίας), 
που διατίθεται στο ΕΙΕ για τις ανάγκες του ΕΚΤ, καθώς και 
οι πόροι και τα έσοδα του ΕΚΤ από παροχή υπηρεσιών σε 
τρίτους, κατατίθενται σε χωριστό λογαριασμό του ΕΙΕ, 
που αφορά ειδικά την Υπηρεσία «Εθνικό Κέντρο Τεκμηρί¬ 
ωσης» (ΕΚΤ/ΕΙΕ). Η εντολή για την κίνηση του λογαρια¬ 
σμού αυτού δίνεται από τον Διευθυντή του ΕΙΕ με την συ- 
νυπογραφή του Διευθυντή της Υπηρεσίας ΕΚΤ. 

4. Η Υπηρεσία ΕΚΤ συνεισφέρει από τα έσοδά της από 
την παροχή υπηρεσιών σε τρίτους για την κάλυψη των δα¬ 
πανών του ΕΙΕ. Το ύψος της συνεισφοράς καθορίζεται με 
απόφαση του Διοικητικού Αυμβουλίου του ΕΙΕ, ύστερα 
από εισήγηση του Επιστημονικού Συμβουλίου του ΕΚΤ. 

5. Μέσα στους δύο πρώτους μήνες κάθε έτους γίνεται ο 
ετήσιος τακτικός έλεγχος της οικονομικής διαχείρισης του 
ΕΙΕ του προηγούμενου έτους, από δύο Ορκωτούς Λογι¬ 
στές που ορίζονται από το ΕΙΕ. Η έκθεση του πορίσματος 
ελέγχου κοινοποιείται στο εποπτεύοντα Υπουργό έως την 
31 η Μαρτίου του ίδιου έτους. Ο Υπουργός μπορεί να δια¬ 
τάξει οποτεδήποτε έκτακτο έλεγχο οικονομικής διαχείρι¬ 
σης του ΕΙΕ. Οι δαπάνες του ελέγχου βαρύνουν το ΕΙΕ. 

Λεπτομερείς σχετικά με την οικονομική διαχείριση του 
ΕΙΕ ρυθμίζονται από τον κανονισμό λειτουργίας του ΕΙΕ. 
Ως την έκδοση του κανονισμού αυτού, εφαρμόζονται οι 
ισχύουσες διατάξεις και σχετικές αποφάσεις του Διοικητι¬ 
κού Συμβουλίου ΕΙΕ. 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


4363 


6. Το ΕΙΕ απαλάσσεται από την καταβολή δασμών, φό¬ 
ρων και τελών οποιοσδήποτε φύσης για τα εισαγόμενα 
από αυτό ερευνητικά όργανα, εξαρτήματά τους ή άλλα 
υλικά εξοπλισμού που είναι αναγκαία για την εκπλήρωση 
του προορισμού του (άρθρο 23, παρ. 4, άρθρο 25, παρ. 
1 εδ, εν. 1514/85). 

4. Οι διατάξεις του άρθρου 30 καταργούνται. 

Στην Υπουργό Ανάπτυξης αναθέτουμε τη δημοσίευση 
και εκτέλεση του παρόντος. 

Αθήνα, 10 Σεπτεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 

-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 348 
Τροποποίηση του Π. Δ/τος 376/1988 «Όργανισμός Εθνι¬ 
κού Κέντρου Αμεσης Βοήθειας ΕΚΑΒ (ΦΕΚ 169/ 

Α’). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 (β) του Ν. 2194/1994 
(ΦΕΚ 34Α’). 

2. Τις διατάξεις του άρθρου 7 του Ν. 1579/1985 (ΦΕΚ 
217 Α’). 

3. Την ΔΥ3α/οικ. 158/26.1.1996 κοινή απόφαση του 
Πρωθυπουργού και του Υπουργού Υγείας και Πρόνοιας 
(ΦΕΚ 59 Β’). 

4. Τις διατάξεις του άρθρου 36 του Ν. 2190/1994 (ΦΕΚ 
28Α’). 

5. Τις διατάξεις της παρ. 8 του άρθρου 24 του Ν. 1586/ 
1986 όπως αντί καταστάθηκε με την παρ. 5 του άρθρου 22 
του Ν. 1735/1987 (ΦΕΚ 196 Α'). 

6. Τις αριθ. 3/19.1.95 και 9/7.4.95 αποφάσεις του Δ.Σ. 
του ΕΚΑΒ, καθώς και τα αριθ. 6961/4.7.95, 7135/ 
10.7.95, 7430/13.7.95 και 7239/95 έγγραφά του. 

7. Τη γνώμη του Κεντρικού Συμβουλίου Υγείας όπως 
διατυπώνεται στις αριθ. 3/115ης Ολομ. 22.6.95 και 3/ 
116ης Ολομ. 20.7.95 αποφάσεις της Ολομέλειάς του. 

8. Τις διατάξεις του άρθρου 27 του Ν. 2081/1992 (ΦΕΚ 
154 Α’) με τις οποίες προσετέθηκε στο Ν. 1558/1985 νέο 
άρθρο 29Α’ και το γεγονός ότι η δαπάνη που προκύπτει 
από την εφαρμογή του παρόντος Π. Δ/τος ανέρχεται στο 
ποσό των επτά δισεκατομμυρίων διακοσίων πενήντα οκτώ 
εκατομμυρίων (7.258.000.000) δραχμών ετησίως και θα 
καλύπτεται σταδιακά από πιστώσεις του προϋπολογισμού 
του ΕΚΑΒ. 

Για το τρέχον έτος 1996 και για το χρονικό διάστημα 
Ιουλίου - Δεκεμβρίου που προβλέπεται να προσληφθούν 
οι υπάλληλοι η δαπάνη ανέρχεται στο ποσό των εννιακο- 
σίων τριάντα εκατομμυρίων (930.000.000) δραχμών (πε¬ 
ρίπου) και θα καλυφθεί από πιστώσεις εγγεγραμμένες 
στον προϋπολογισμό του Υπουργείου Φ. 210 ΚΑΕ 5173 
(Δαπάνες πλήρωσης θέσεων προσωπικού) και επιχορή¬ 
γηση του ΕΚΑΒ με το ποσό αυτό, μετά την πρόσληψη του 
προσωπικού. 

10. Την αριθ. 13/1996 Απόφαση του Πρωθυπουργού 


και του Υπουργού Εσωτερικών Δημόσιας Διοίκησης και 
Αποκέντρωσης «Καθορισμός αρμοδιοτήτων του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, Γεώργιου Μωραϊτη» (ΦΕΚ 137 Β’). 

11. Την αριθ. 669/1995 γνωμοδότηση του Συμβουλίου 
Επικράτειας με πρόταση των Υπουργών Οικονομικών και 
Υγείας και Πρόνοιας και του Υφυπουργού Εσωτερικών, 
Δημόσιας Διοίκησης και Αποκέντρωσης, αποφασίζουμε: 

Αρθρο 1 

Το άρθρο 2 του Π. Δ/τος 376/1988 αντικαθίσταται ως 
εξής: 

«Άρθρο 2 
ΔΙΑΡΘΡΩΣΗ 

Η Κεντρική Υπηρεσία του ΕΚΑΒ διαρθρώνεται ως εξής: 

α) Διεύθυνση Οργάνωσης και Συντονισμού 

β) Τμήμα Ιατρικών Υπηρεσιών 

γ) Διεύθυνση Νοσηλευτικών Υπηρεσιών 

δ) Διεύθυνση Διοικητικών και Οικονομικών Υπηρεσιών 

ε) Γ ραφείο Προέδρου 

στ) Γραφείο Νομικών Υπηρεσιών. 

Άρθρο 2 

Το άρθρο 4 του Π. Δ/τος 376/1988 αντικαθίσταται ως 
εξής: 

«ΑΡΘΡΟ 4 

ΑΡΜΟΔΙΟΤΗΤΕΣ ΤΟΥ ΤΜΗΜΑΤΟΣ ΙΑΤΡΙΚΩΝ ΥΠΗΡΕ¬ 
ΣΙΩΝ 

Οι αρμοδιότητες του Τμήματος Ιατρικών Υπηρεσιών εί¬ 
ναι οι εξής: 

1. Η κατάρτιση και εισήγηση προγραμμάτων παροχής 
επείγουσας προνοσοκομειακής ιατρικής φροντίδας στα 
πλαίσια του σκοπού του ΕΚΑΒ. 

2. Η συνεχής συνεργασία με τα Νοσοκομεία και τις Μο¬ 
νάδες Α’ βάθμιας Περίθαλψης και ιδιαίτερα με τις μονά¬ 
δες εφημερίας για το συντονισμό του έργου παροχής ια¬ 
τρικής και νοσηλευτικής φροντίδας και περίθαλψης. 

3. Η παροχή οδηγιών και κατευθύνσεων από τον ασύρ¬ 
ματο στα πληρώματα των ειδικών κινητών μονάδων, των 
ασθενοφόρων αυτοκινήτων και των άλλων μέσων διακίνη¬ 
σης εκτάκτων περιστατικών για την αντιμετώπιση συγκε¬ 
κριμένων περιπτώσεων. 

4. Η ευθύνη για την οργάνωση τηλεδιασύνδεσης με νο¬ 
σηλευτικά κέντρα των ειδικών κινητών μονάδων και η πα¬ 
ρακολούθηση και αξιολόγηση του έργου των ειδικών κινη¬ 
τών μονάδων. 

5. Η κατάρτιση του προγράμματος εφημερίας και ετοι¬ 
μότητας του ιατρικού προσωπικού του Τμήματος. 

6. Η συνεργασία με τη Διεύθυνση Νοσηλευτικών Υπη¬ 
ρεσιών για τον καλύτερο συντονισμό και δράση των σε 
κάθε περίπτωση παρεχομένων υπηρεσιών Επείγουσας 
Προνοσοκομειακής Ιατρικής. 

7. Η ευθύνη για τη στελέχωση με ιατρικό προσωπικό του 
Συντονιστικού Κέντρου και των εξειδικευμένων μέσων 
άμεσης επέμβασης και μεταφοράς. 

8. Η κατάρτιση σε συνεργασία με τη Διεύθυνση Νοση¬ 
λευτικών Υπηρεσιών σχεδίων και προγραμμάτων δράσης 
για την αντιμετώπιση μαζικών καταστροφών. 

9. Η παρακολούθηση, καταγραφή και αξιολόγηση των 
παρεχομένων συνολικά από το ΕΚΑΒ υπηρεσιών Επείγου- 

σας Προνοσοκομειακής Ιατρικής. 

10. Η συμμετοχή στην υλοποίηση των εκπαιδευτικών 
προγραμμάτων του ΕΚΑΒ στην Επείγουσα Προνοσοκο- 
μειακή Ιατρική». 

Αρθρο 3 

Μετά το άρθρο 4 Π. Δ/τος 376/1988 προστίθεται άρ¬ 
θρο 4Α ως εξής: 

Αρθρο 4Α 

4Α. ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΔΙΕΥΘΥΝΣΕΙΣ ΝΟΣΗΛΕΥΤΙΚΩΝ ΥΠΗΡΕΣΙΩΝ 

1. Τη διεύθυνση Νοσηλευτικών Υπηρεσιών συγκροτούν 
τα τμήματα: 

α) Τμήμα Άμεσης Επέμβασης 
β) Τμήμα Ειδικών Μονάδων 

2. Στη Διεύθυνση Νοσηλευτικών Υπηρεσιών εντάσσο¬ 
νται οι υπάλληλοι των κλάδων Νοσηλευτών και Πληρωμά¬ 
των ασθενοφόρων του άρθρου 11 του Π. Δ/τος 376/1988 
καθώς και οι υπηρετούντες κατά την ημερομηνία δημο¬ 
σίευσης του παρόντος σε προσωποπαγείς θέσεις υπάλλη¬ 
λοι του κλάδου Πληρωμάτων ασθενοφόρων, Τηλεφωνη¬ 
τών, Ασυρματιστών και Ραδιοτηλεφωνητών. 

3. Αρμοδιότητες της Διεύθυνσης Νοσηλευτικών Υπηρε¬ 
σιών είναι: 

α) Τμήμα Άμεσης Επέμβασης, 
αΐ. Η κατάρτιση του προγράμματος δράσης των ασθε¬ 
νοφόρων για τη διακίνηση εκτάκτων και προγραμματισμέ¬ 
νων περιστατικών, καθώς και ο συντονισμός και η παρακο¬ 
λούθηση της κίνησης και λειτουργίας τους. 

α2. Η ευθύνη οργάνωσης ανάπτυξης και υλοποίησης 
προγραμμάτων παροχής Επείγουσας Προνοσοκομειακής 
Νοσηλευτικής Φροντίδας σε συνεργασία με το Τμήμα Ια¬ 
τρικών Φροντίδων. 

α3. Η μέριμνα για την προμήθεια και τη διακίνηση του 
απαραίτητου Ιατροφαρμακευτικού και Υγειονομικού Υλι¬ 
κού, καθώς και του ιματισμού που αφορά τον εξοπλισμό 
των ασθενοφόρων και των κάθε είδους μέσων μεταφο¬ 
ράς. 

α4. Η μέριμνα για την καλή λειτουργία των ασθενοφό¬ 
ρων και φροντίδα για τη συντήρηση του εξοπλισμού τους. 

α5. Η κατάρτιση του προγράμματος εργασίας του προ¬ 
σωπικού και η κατανομή του ανάλογα με το επίπεδο εκ¬ 
παίδευσης και εξειδίκευσής του σε συνεργασία με το 
Τμήμα Ειδικών Μονάδων. 

α6. Η διαρκής επαφή και συνεργασία με τα Νοσοκομεία 
Εφημερίας και τις Ειδικές Μονάδες τους για το συντονι¬ 
σμό του έργου αντιμετώπισης εκτάκτων περιστατικών. 

α7. Η συγκέντρωση και καταγραφή των στοιχείων των 
συνολικά διακινούμενων από το ΕΚΑΒ περιστατικών. 

α8. Η παρακολούθηση, ο έλεγχος και η αξιολόγηση του 
έργου του Τμήματος και η εισήγηση μέτρων βελτίωσης 
της λειτουργίας του. 
β) Τμήμα Ειδικών Μονάδων 

βΐ. Η κατάρτιση του προγράμματος δράσης των Ειδικών 
Κινητών Μονάδων και ο συντονισμός της λειτουργίας τους 
σε συνεργασία με το Τμήμα Ιατρικών Φροντίδων. 

β2. Η μέριμνα για την καλή λειτουργία των Ειδικών Κινη¬ 
τών Μονάδων και η φροντίδα για τη συντήρηση του εξο¬ 
πλισμού αυτών και των λοιπών μέσων μεταφοράς. 

β3. Η κατάρτιση του προγράμματος εργασίας του προ¬ 
σωπικού στις Ειδικές Κινητές Μονάδες και τα λοιπά εξει¬ 


δικευμένα μέσα μεταφοράς, ανάλογα με το επίπεδο εκ¬ 
παίδευσης και εξειδίκευσής του σε συνεργασία με τα τμή¬ 
ματα Άμεσης Επέμβασης και Ιατρικών Φροντίδων. 

β4. Η κατάρτιση προγραμμάτων και σχεδίων δράσης για 
την αντιμετώπιση Ομαδικών Ατυχημάτων και μαζικών κα¬ 
ταστροφών σε συνεργασία με τα Τμήματα Άμεσης Επέμ¬ 
βασης και Ιατρικών Φροντίδων. 

β5. Η εξασφάλιση ετοιμότητας του προσωπικού για την 
άμεση κινητοποίησή του σε έκτακτες ανάγκες, μαζικές 
καταστροφές ή σε ασκήσεις εκπαίδευσης και ετοιμότη¬ 
τας. 

β6. Η μέριμνα για την προμήθεια και διαρκή συντήρηση 
του απαραίτητου Ιατροφαρμακευτικού, Υγειονομικού και 
λοιπού υλικού που απαιτείται για την αντιμετώπιση μαζι¬ 
κών καταστροφών. 

β7. Η παρακολούθηση, ο έλεγχος και η αξιολόγηση του 
έργου του Τμήματος και η εισήγηση μέτρων βελτίωσης 
της λειτουργίας του. 

Άρθρο 4 

ΣΥΝΤΟΝΙΣΤΙΚΟ ΟΡΓΑΝΟ 

Το συντονιστικό όργανο αποτελείται από το Διευθυντή 
του Τμήματος Ιατρικών Υπηρεσιών, το Δ/ντή της Δ/νσης 
Νοσηλευτικών Υπηρεσιών της Κεντρικής Υπηρεσίας και 
τους Διευθυντές των Ιατρικών και Νοσηλευτικών Υπηρε¬ 
σιών των παραρτημάτων του ΕΚΑΒ και υπάγεται απ' ευ¬ 
θείας στον Πρόεδρο του Δ.Σ. 

Οι αρμοδιότητες του Συντονιστικού Οργάνου είναι: 
α) Η έγκριση όλων των προγραμμάτων παροχής Επεί¬ 
γουσας Προνοσοκομειακής Ιατρικής και Νοσηλευτικής 
Φροντίδας και η ευθύνη υλοποίησής τους. 

β) Ο έλεγχος και η αξιολόγηση των συνολικά παρεχομέ- 
νων υπηρεσιών Επείγουσας Προνοσοκομειακής Ιατρικής 
και Νοσηλευτικής Φροντίδας και η λήψη μέτρων για τη συ¬ 
νεχή βελτίωσή τους. 

γ) Ο συντονισμός και ο έλεγχος λειτουργίας όλων των 
Ιατρικών και Νοσηλευτικών Τμημάτων του ΕΚΑΒ και των 
παραρτημάτων του. 

Άρθρο 5 

Το άρθρο 9 του Π. Δ/τος 376/1988 αντικαθίσταται ως 
εξής: 

«ΑΡΘΡΟ 9 

ΔΙΑΡΘΡΩΣΗ ΠΑΡΑΡΤΗΜΑΤΩΝ - ΑΡΜΟΔΙΟΤΗΤΕΣ 

1. Τα παραρτήματα του άρθρου 7 αποτελούν Διευθύν¬ 
σεις που διαρθρώνονται ως εξής: 

α) Τμήμα Ιατρικών Υπηρεσιών 

β) Τμήμα Νοσηλευτικών Υπηρεσιών 

γ) Τμήμα Προσωπικού και Οικονομικής Διαχείρισης 

δ) Γραφείο Γραμματείας 

ε) Γραφείο Δημοσίων Σχέσεων 

2. Κάθε παράρτημα εκπληρώνει το σκοπό του ΕΚΑΒ 
στην περιοχή της αρμοδιότητάς του, σύμφωνα με τις ρυθ¬ 
μίσεις του παρόντος και τις οδηγίες, τις κατευθύνσεις και 
το πρόγραμμα δράσης της διοίκησης του ΕΚΑΒ. 

3. Στο τμήμα Νοσηλευτικών Υπηρεσιών εντάσσονται οι 
υπάλληλοι των κλάδων Νοσηλευτών και πληρωμάτων 
ασθενοφόρων του άρθρου 11 του Π. Δ/τος 376/1988, κα¬ 
θώς και οι υπηρετούντες κατά την ημερομηνία δημοσίευ¬ 
σης του παρόντος σε προσωποπαγείς θέσεις υπάλληλοι 
του κλάδου πληρωμάτων ασθενοφόρων, τηλεφωνητών, 

Ασυρματιστών και Ραδιοτηλεφωντητών. 

4. Το κάθε παράρτημα συνεργάζεται με τις μονάδες πα¬ 
ροχής υπηρεσιών υγείας των νομών της περιφέρειάς του 
(Νοσοκομεία, Κέντρα Υγείας, Ιατρεία κ.λπ.) και είναι απο¬ 
κλειστικά αρμόδιο να συντονίζει τη δράση και την κίνηση 
όλων των ασθενοφόρων αυτοκινήτων, των ειδικών κινη¬ 
τών μονάδων παροχής υπηρεσιών υγείας και των άλλων 
μέσων μεταφοράς και διακίνησης αρρώστων και εκτάκτων 
περιστατικών γενικά. 

Διακινεί και διακομίζει στα Νοσοκομεία εφημερίας και 
τις άλλες μονάδες παροχής περίθαλψης της περιφέρειάς 
του, κάθε εκτάκτου περιστατικού καθώς και σε Νοσοκο¬ 
μεία άλλων περιφερειών όταν τα Νοσοκομεία της περιφέ- 
ρειάς του δεν καλύπτουν τη συγκεκριμένη ανάγκη. 

Η διακομιδή εκτάκτων περιστατικών από μία περιφέ¬ 
ρεια σε άλλη γίνεται ύστερα από συνεννόηση των αρμο¬ 
δίων υπηρεσιών των δύο αντιστοίχων ΕΚΑΒ και σε περί¬ 
πτωση ανάγκης παρεμβαίνει συντονιστικά η αρμόδια Κε¬ 
ντρική Υπηρεσία του ΕΚΑΒ. 

Στην προβλεπόμενη από το άρθρο 8 πρώτη περιφέρεια, 
τις αντίστοιχες αρμοδιότητες ασκεί η κεντρική Υπηρεσία 
του ΕΚΑΒ. 

5. Οι αρμοδιότητές του κάθε παραρτήματος είναι: 

α) Διευθυντής: Ο Διευθυντής συντονίζει το έργο των 
υπηρεσιών του παραρτήματος και των ΕΚΑΒ της περιοχής 
ευθύνης του, ασκεί ιεραρχικό έλεγχο επί του προσωπικού, 
εγκρίνει το πρόγραμμα δράσης των υπηρεσιών, παρακο¬ 
λουθεί και ελέγχει την υλοποίησή του, ενημερώνει τη διοί¬ 
κηση του ΕΚΑΒ μέσω των αρμοδίων Κεντρικών Υπηρε¬ 
σιών, για τη λειτουργία, τις ανάγκες και γενικά τη δραστη¬ 
ριότητα του παραρτήματος. 

β) Τμήμα Ιατρικών Υπηρεσιών. 

βΐ) Η κατάρτιση και εισήγηση προγραμμάτων παροχής 
επείγουσας προνοσοκομειακής ιατρικής φροντίδας στα 
πλαίσια του σκοπού του ΕΚΑΒ. 

β2) Η συνεχής συνεργασία με τα Νοσοκομεία και τις μο¬ 
νάδες Α’/θμιας περίθαλψης και ιδιαίτερα με τις μονάδες 
εφημερίας για το συντονισμό του έργου παροχής ιατρικής 
και νοσηλευτικής φροντίδας και περίθαλψης. 

β3) Η παροχή οδηγιών και κατευθύνσεων από τον ασύρ¬ 
ματο στα πληρώματα των ειδικών κινητών μονάδων, των 
ασθενοφόρων αυτοκινήτων και των άλλων μέσων διακίνη¬ 
σης εκτάκτων περιστατικών για την αντιμετώπιση συγκε¬ 
κριμένων περιπτώσεων. 

β4) Η ευθύνη για την οργάνωση τηλεδιασύνδεσης με 
νοσηλευτικά κέντρα των ειδικών κινητών μονάδων και η 
παρακολούθηση και αξιολόγηση του έργου των ειδικών κι¬ 
νητών μονάδων. 

β5) Η κατάρτιση του προγράμματος εφημερίας και ετοι¬ 
μότητας του ιατρικού προσωπικού του τμήματος. 

β6) Η συνεργασία με το Τμήμα Νοσηλευτικών Υπηρε¬ 
σιών για τον καλύτερο συντονισμό και δράση των σε κάθε 
περίπτωση παρεχόμενων υπηρεσιών Επείγουσας Προνο- 
σοκομειακής Ιατρικής. 

β7) Η ευθύνη για τη στελέχωση με ιατρικό προσωπικό 
του Συντονιστικού Κέντρου και των εξειδικευμένων μέσων 
άμεσης επέμβασης και μεταφοράς. 

β8) Η κατάρτιση σε συνεργασία με το Τμήμα Νοσηλευτι¬ 
κών Υπηρεσιών σχεδίων και προγραμμάτων δράσης για 
την αντιμετώπιση μαζικών καταστροφών. 

β9) Η παρακολούθηση, καταγραφή και αξιολόγηση των 
παρεχομένων συνολικά από το παράρτημα υπηρεσιών 


Επείγουσας Προνοσοκομειακής Ιατρικής. 

βΙΟ) Η συμμετοχή στην υλοποίηση των εκπαιδευτικών 
προγραμμάτων του ΕΚΑΒ στην Επείγουσα Προνοσοκο- 
μειακή Ιατρική. 

γ) Τμήμα Νοσηλευτικών Υπηρεσιών. 

γΐ) Η κατάρτιση του προγράμματος δράσης των Ασθε¬ 
νοφόρων και λοιπών μέσων μεταφοράς για τη διακίνηση 
εκτάκτων και προγραμματισμένων περιστατικών, καθώς 
και ο συντονισμός και η παρακολούθηση της κίνησης και 
λειτουργίας τους. 

γ2) Η ευθύνη οργάνωσης, ανάπτυξης και υλοποίησης 
προγραμμάτων παροχής Επείγουσας Προνοσοκομειακής 
Νοσηλευτικής Φροντίδας σε συνεργασία με το Τμήμα Ια¬ 
τρικών Υπηρεσιών. 

γ3) Η μέριμνα για την προμήθεια και τη διακίνηση του 
απαραίτητου Ιατροφαρμακευτικού και Υγειονομικού Υλι¬ 
κού, καθώς και του ιματισμού που αφορά τον εξοπλισμό 
των Ασθενοφόρων και των κάθε είδους μέσων ματαφο- 
ράς. 

γ4) Η μέριμνα για την καλή λειτουργία των ασθενοφό¬ 
ρων και λοιπών μέσων μεταφοράς και η φροντίδα για τη 
συντήρηση του εξοπλισμού τους. 

γ5) Η κατάρτιση του προγράμματος εργασίας του προ¬ 
σωπικού και κατανομή του ανάλογα με το επίπεδο εκπαί¬ 
δευσης και εξειδίκευσής του σε συνεργασία με το Τμήμα 
Ιατρικών Υπηρεσιών. 

γ6) Η διαρκής επαφή και συνεργασία με τα Νοσοκομεία 
Εφημερίας και Ειδικές Μονάδες τους για το συντονισμό 
του έργου αντιμετώπισης εκτάκτων περιστατικών. 

γ7) Η συγκέντρωση και καταγραφή των στοιχείων των 
συνολικά διακινούμενων από το ΕΚΑΒ περιστατικών. 

γ8) Η παρακολούθηση, ο έλεγχος και η αξιολόγηση του 
έργου του Τμήματος και η εισήγηση μέτρων βελτίωσης 
της λειτουργίας του. 

γ9) Η κατάρτιση προγράμματος και σχεδίων δράσης για 
την αντιμετώπιση Ομαδικών Ατυχημάτων και μαζικών κα¬ 
ταστροφών σε συνεργασία με το Τμήμα Ιατρικών Υπηρε¬ 
σιών. 

γΙΟ) Η εξασφάλιση ετοιμότητας του προσωπικού για 
την άμεση κινητοποίησή του σε έκτακτες ανάγκες, μαζι¬ 
κές καταστροφές ή σε ασκήσεις εκπαίδευσης και ετοιμό¬ 
τητας. 

γΐΐ) Η μέριμνα για την προμήθεια και διαρκή συντήρηση 
του απαραίτητου Ιατροφαρμακευτικού, Υγειονομικού και 
λοιπού υλικού που απαιτείται για την αντιμετώπιση μαζι¬ 
κών καταστροφών. 

Αρθρο 6 

Η παρ. 2 του άρθρου 11 του Π. Δ/τος 376/1988 αντικα¬ 
θίσταται ως εξής: 

«ΑΡΘΡΟ 11 
ΣΥΣΤΑΣΗ ΘΕΣΕΩΝ 

2. Το Τμήμα Ιατρικών Υπηρεσιών της Κεντρικής Υπηρε¬ 
σίας ίου ΕΚΑΒ, καθώς και τα Τμήματα Ιατρικών Υπηρε¬ 
σιών των παραρτημάτων του πλαισιώνονται: α) από για¬ 
τρούς που κατέχουν θέσεις κλάδου γιατρών ΕΣΥ που συ- 
νιστώνται σύμφωνα με τις κείμενες διατάξεις στον κλάδο 
γιατρών ΕΣΥ του Υπουργείου και κατανέμονται στο ΕΚΑΒ 
και β) από γιατρούς του κλάδου γιατρών Ε.Σ. Υ. που υπηρε¬ 
τούν στα Νοσοκομεία και προσφέρουν τις υπηρεσίες τους 
και στο ΕΚΑΒ». 

Άρθρο 7 

Το άρθρο 13 του Π.Δ. 376/1988 αντικαθίσταται ως 

εξής: 


Ενενήντα τρεις (93) θέσεις. 
ΚΛΑΔΟΣ ΔΕ ΠΡΟΣΩΠΙΚΟΥ Η/Υ 
Είκοσι οκτώ (28) θέσεις 
ΚΛΑΔΟΣ ΔΕ ΤΕΧΝΙΚΟΣ 


«ΑΡΘΡΟ 13 
ΔΙΑΡΘΡΩΣΗ ΘΕΣΕΩΝ 

Οι θέσεις προσωπικού του ΕΚΑΒ, διαρθρώνονται σε κα¬ 
τηγορίες, κλάδους και ειδικότητες ως εξής: 

1. ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 
Α. ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΔΙΟΙΚΗΤΙΚΟΣ ΟΙΚΟΝΟΜΙΚΟΣ 
Τριάντα πέντε (35) θέσεις. 

ΚΛΑΔΟΣ ΠΕ ΜΗΧΑΝΙΚΩΝ 
Δώδεκα (12) θέσεις. 

Ο κλάδος αυτός περιλαμβάνει τις ειδικότητες: 
Μηχανολόγου - Μηχανικού: Πέντε (5) θέσεις. 
Πολιτικού Μηχανικού: Μία (1) θέση. 

Ηλεκτρολόγου - Μηχανικού κύκλου σπουδών Ηλεκτρο¬ 
νικού 

Ηλεκτρολόγου - Μηχανικού: Πέντε (5) θέσεις 
Αρχιτέκτονα Μηχανικού: Μία (1) θέση. 

ΚΛΑΔΟΣ ΠΕ ΣΤΑΤΙΣΤΙΚΗΣ 
Δύο (2) θέσεις. 

ΚΛΑΔΟΣ ΠΕ ΠΛΗΡΟΦΟΡΙΚΗΣ 
Τέσσερες (4) θέσεις 

Ο κλάδος αυτός περιλαμβάνει την ειδικότητα της Επι¬ 
στήμης των Υπολογιστών (50ΓΠΛ/ΑΒΕ). 

ΚΛΑΔΟΣ ΠΕ ΕΠΙΣΤΗΜΩΝ ΥΓΕΙΑΣ 
Τρεις (3) θέσεις 

Ο κλάδος αυτός περιλαμβάνει την ειδικότητα της Νοση¬ 
λευτικής. 

Β. ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ 
Τριάντα δύο (32) θέσεις 
Ο κλάδος αυτός περιλαμβάνει τις ειδικότητες: 
Διοίκησης Μονάδων Υγείας και Πρόνοιας: είκοσι (20) 
θέσεις (Διοίκησης Νοσοκομείων). 

Λογιστικής: Δώδεκα (12) θέσεις (Διοικητικός - Λογιστι¬ 
κός). 

ΚΛΑΔΟΣ ΤΕ ΤΕΧΝΟΛΟΓΩΝ ΕΦΑΡΜΟΓΩΝ 
Τριάντα τρεις (33) θέσεις 
Ο κλάδος αυτός περιλαμβάνει τις ειδικότητες: 
α) Ηλεκτρονικής: Επτά (7) θέσεις 
β) Μηχανολογίας: Ένδεκα (11) θέσεις 
γ) Πολιτικών Δομικών Έργων: Δύο (2) θέσεις 
δ) Τεχνολογίας Ιατρικών Οργάνων: Τέσσερες (4) θέσεις 
ε) Οχημάτων: Πέντε (5) θέσεις, 
στ) Ηλεκτρολογίας: Τέσσερες (4) θέσεις 
ΚΛΑΔΟΣ ΤΕ ΕΠΑΓΓΕΛΜΑΤΩΝ ΥΓΕΙΑΣ ΚΑΙ ΠΡΟ¬ 
ΝΟΙΑΣ 

Ογδόντα (80) θέσεις. 

Ο κλάδος αυτός περιλαμβάνει την ειδικότητα της Νοση¬ 
λευτικής. 

ΚΛΑΔΟΣ ΤΕ ΠΛΗΡΟΦΟΡΙΚΗΣ 
Δέκα τέσσερες (14) θέσεις 
Ο κλάδος αυτός περιλαμβάνει τις ειδικότητες: 
α) Πληροφορικής: Ένδεκα (11) θέσεις 
β) Ηλεκτρονικών Υπολογιστών Συστημάτων: Τρεις (3) 
θέσεις. 

Γ. ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 


Εκατόν τριάντα δύο (132) θέσεις 
Ο κλάδος αυτός περιλαμβάνει τις ειδικότητες: 

1. Δομικών Έργων 

2. Μηχανικών Αυτοκινήτων 

3. Ηλεκτρολόγων - Γενικών Εφαρμογών 

4. Τεχνικών Ηλεκτρονικών Εφαρμογών 

5. θερμικών και Ψυκτικών Εγκαταστάσεων 

6. Εσωτερικών Ηλεκτρικών Εγκαταστάσεων 

7. Κτιριακών Έργων 

8. Ψυκτικών Εγκαταστάσεων 

9. Υδραυλικών και θερμικών Εγκαταστάσεων 

10. Αμαξωμάτων 

11. Ηκετκρικού Συστήματος Αυτοκινήτου 

12. Ραδιοφωνίας - Τηλεόρασης 

13. Μηχανών Αυτοκινήτων. 

Οι θέσεις κατανέμονται αριθμητικά στις πιο πάνω ειδι¬ 
κότητες με την απόφαση προκήρυξής τους. 

ΚΛΑΔΟΣ ΔΕ ΠΛΗΡΩΜΑΤΩΝ ΑΣΘΕΝΟΦΟΡΩΝ 
- Τρεις χιλιάδες (3.000) θέσεις 
-Δέκα οκτώ (18) θέσεις μόνιμες προσωποπαγείς, οι 
οποίες καταργούνται μετά την για οποιοδήποτε λόγο απο¬ 
χώρηση των υπηρετούντων (άρθρο 25 του Ν. 2190/94 
ΦΕΚ 28/Α/94). 

Δ. ΚΑΤΗΓΟΡΙΑ ΥΕ 
ΚΛΑΔΟΣ ΥΕ ΕΠΙΜΕΛΗΤΩΝ 
Είκοσι έξι (26) θέσεις. 

ΚΛΑΔΟΣ ΥΕ ΕΡΓΑΤΩΝ 

Είκοσι τρεις (23) θέσεις 

ΚΛΑΔΟΣ ΥΕ ΦΥΛΑΚΩΝ - ΝΥΚΤΟΦΥΛΑΚΩΝ 

Είκοσι δύο (22) θέσεις. 

ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Πενήντα μία (51) θέσεις. 

II. ΘΕΣΕΙΣ ΜΕ ΕΜΜΙΣΘΗ ΕΝΤΟΛΗ 

Μία (1) θέση Δικηγόρου Παρ’ Αρείω Πάγω. 

Μία (1) θέση Δικηγόρου Παρ' Εφέταις. 

III. ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ ΙΔΙΩ¬ 
ΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

1. Τέσσερες (4) θέσεις ΔΕ Χειριστών Η/Υ 

2. Δέκα (10) θέσεις ΔΕ Τεχνικών 

3. Εξήντα επτά (67) θέσεις ΔΕ Πληρωμάτων ασθενοφό¬ 
ρων. 

4. Τέσσερες (4) θέσεις ΥΕ Προσωπικού Καθαριότη¬ 
τας. 

Οι θέσεις έχουν συσταθεί με την αριθ. ΔΙΔΑΔ/Φ12/40/ 
26455/27.7.90 Κοινή Υπουργική Απόφαση (ΦΕΚ 495/Β/ 
30.7.90) και κατατάσσονται σ’ αυτές οι υπηρετούντες με 
σχέση εργασίας Ιδιωτικού Δικαίου Αορίστου Χρόνου. 

Μετά τη για οποιοδήποτε λόγο αποχώρηση των υπηρε¬ 
τούντων, οι θέσεις αυτές καταργούνται. 

Άρθρο 8 

Το άρθρο 14 του Π.Δ. 376/1988 αντικαθίσταται ως 
εξής: 


ΑΡΘΡΟ 14 

1. Για το διορισμό στις θέσεις του παρόντος, τα κατά κα¬ 
τηγορία και κλάδο προσόντα ορίζονται από τις διατάξεις 
του Π. Δ/τος 194/88 «Καθορισμός των προσόντων διορι- 

σμού σε θέσεις των δημοσίων υπηρεσιών και νομικών 
προσώπων δημοσίου δικαίου (ΦΕΚ 84/Α/88) και του Π. Δ/ 
τος 172/1992 (ΦΕΚ 81/Α/92)». 

2. Για τον κλάδο ΔΕ Πληρωμάτων Ασθενοφόρων απαι¬ 
τείται τίτλος απόλυσης από Ελληνικό Λύκειο ή ισότιμος τί¬ 
τλος, Επαγγελματική Άδεια οδήγησης Ρ τουλάχιστον κα¬ 
τηγορίας και βεβαίωση αποφοίτησης από το Πρόγραμμα 
Επαγγελματικής Κατάρτισης Πληρωμάτων Ασθενοφόρων 
του ΕΚΑΒ. 

Σε περίπτωση έλλειψης υποψηφίων με την παραπάνω 
βεβαίωση αποφοίτησης, επιτρέπεται η πρόσληψη υποψη¬ 
φίων με μόνο τίτλο απόλυσης από Ελληνικό Λύκειο ή ισό¬ 
τιμο τίτλο και Επαγγελματική Άδεια Οδήγησης Γ' τουλάχι¬ 
στον κατηγορίας. 

3. Για τις θέσεις του κλάδου ΠΕ Μηχανικών ειδικότητας 
Ηλεκτρολόγου - Μηχανικού κύκλου σπουδών Ηλεκτρονι¬ 
κού Ηλεκτρολόγου - Μηχανικού, απαιτείται πτυχίο Α.Ε.Ι. 
αντίστοιχης ειδικότητας της ημεδαπής ή ισότιμο τίτλο 
σχολής της αλλοδαπής αντίστοιχης ειδικότητας, άδεια 
άσκησης επαγγέλματος και 3ετής αποδεδειγμένη προϋ¬ 
πηρεσία σε δίκτυα και συστήματα Επικοινωνιών (ασύρ¬ 
ματα και ενσύρματα). 

4. Για τις θέσεις κλάδου ΤΕ Τεχνολόγων Εφαρμογών, 
ειδικότητας Ηλεκτρονικής απαιτείται πτυχίο Τ.Ε.Ι. αντί¬ 
στοιχης ειδικότητας της ημεδαπής ή ισότιμης σχολής της 
ημεδαπής ή αλλοδαπής ή πτυχίο ΚΑΤΕΕ ή ισότιμο σχολών 
της ημεδαπής ή αλλοδαπής αντίστοιχης κατά περίπτωση 
ειδικότητας, άδεια άσκησης επαγγέλματος και 3ετής 
αποδεδειγμένη προϋπηρεσία σε δίκτυα και συστήματα 
Επικοινωνιών (ασύρματα και ενσύρματα). 

5. Για τις θέσεις κλάδου ΔΕ Τεχνικού ειδικότητας Τεχνι¬ 
κών Ηλεκτρονικών Εφαρμογών απαιτείται απολυτήριος τί¬ 
τλος ομώνυμος ή αντίστοιχος Ενιαίου Πολυκλαδικού Λυ¬ 
κείου ή Τεχνικής Επαγγελματικής Σχολής και 3ετής απο¬ 
δεδειγμένη προϋπηρεσία σε δίκτυα και συστήματα Επι¬ 
κοινωνιών (ασύρματα και ενσύρματα). 

6. Για τις θέσεις κλάδου ΔΕ Τεχνικού ειδικότητας Μη¬ 
χανικών Αυτοκινήτων και Ηλεκτρικού Συστήματος Αυτοκι¬ 
νήτου απαιτείται απολυτήριος τίτλος ομώνυμος ή αντί¬ 
στοιχος Ενιαίου Πολυκλαδικού Λυκείου ή Τεχνικής Επαγ¬ 
γελματικής Σχολής και 3ετής αποδεδειγμένη προϋπηρε¬ 
σία». 

Άρθρο 9 

Το άρθρο 15 του Π. Δ/τος 376/1988 αντικαθίσταται ως 
εξής: 

«ΑΡΘΡΟ 15 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

1. Στην Κεντρική Υπηρεσία του ΕΚΑΒ προίστανται: 

α) Στη Δ/νση Οργάνωσης και Συντονισμού, υπάλληλος 
με βαθμό α’ της κατηγορίας ΠΕ του κλάδου ΠΕ Διοικητι¬ 
κού - Οικονομικού και αν δεν υπάρχει υπάλληλος του κλά¬ 
δου ΤΕ Διοίκησης και Οικονομίας. 

β) Στα Τμήματα Οργάνωσης και Προγραμματισμού, Συ¬ 
ντονισμού και Δημοσίων Σχέσεων, υπάλληλος με βαθμό α’ 
της κατηγορίας ΠΕ του κλάδου ΠΕ Διοικητικού - Οικονο¬ 
μικού ή της κατηγορίας ΤΕ του κλάδου ΤΕ Διοίκησης και 
Οικονομίας. 

γ) Στο Τμήμα Πληροφορικής, υπάλληλος με βαθμό α’ 
της κατηγορίας ΠΕ Πληροφορικής ή της κατηγορίας ΤΕ 
Πληροφορικής. 


δ) Στο Τμήμα Τεχνικού, υπάλληλος με βαθμό α’ της κα¬ 
τηγορίας ΠΕ του κλάδου ΠΕ Μηχανικών ή της κατηγορίας 
ΤΕ του κλάδου ΤΕ Τεχνολογικών Εφαρμογών, ειδικότητας 
Μηχανολογίας. 

ε) Στο Τμήμα Ιατρικών Υπηρεσιών, γιατρός του κλάδου 
γιατρών Ε.Σ.Υ. με βαθμό Διευθυντή. 

στ) Στη Διεύθυνση Νοσηλευτικών Υπηρεσιών, Νοση¬ 
λευτικής κατηγορίας ΠΕ του κλάδου ΠΕ Επιστημών 
Υγείας, ειδικότητας Νοσηλευτικής ή κατηγορίας ΤΕ του 
κλάδου ΤΕ Επαγγελμάτων Υγείας και Πρόνοιας, ειδικότη¬ 
τας Νοσηλευτικής με βαθμό α’ και αποδεδειγμένη εμπει¬ 
ρία στην Επείγουσα Προνοσοκομειακή Φροντίδα. 

ζ) Στα Τμήματα Άμεσης Επέμβασης και Ειδικών Μονά¬ 
δων, Νοσηλευτικής κατηγορίας ΠΕ του κλάδου ΠΕ Επι¬ 
στημών Υγείας, ειδικότητας Νοσηλευτικής ή κατηγορίας 
ΤΕ του κλάδου ΤΕ Επαγγελμάτων Υγείας και Πρόνοιας με 
βαθμό α’ και αποδεδειγμένη εμπειρία στην Επείγουσα 
Προνοσοκομειακή Φροντίδα. 

η) Στη Διεύθυνση Διοικητικών και Οικονομικών Υπηρε¬ 
σιών, υπάλληλος με βαθμό α’ της κατηγορίας ΠΕ του κλά¬ 
δου ΠΕ Διοικητικού - Οικονομικού και αν δεν υπάρχει 
υπάλληλος της κατηγορίας ΤΕ του κλάδου ΤΕ Διοίκησης 
και Οικονομίας. 

θ) Στα Τμήματα Διοίκησης Προσωπικού, Εκπαίδευσης, 
Γραμματείας και Οικονομικής Διοίκησης και Προμηθειών, 
υπάλληλος με βαθμό α’ της κατηγορίας ΠΕ του κλάδου ΠΕ 
Διοικητικού - Οικονομικού ή της κατηγορίας ΤΕ του κλά¬ 
δου ΤΕ Διοίκησης και Οικονομίας. 

ι) Στα γραφεία Προέδρου και Νομικών Υπηρεσιών υπάλ¬ 
ληλος με βαθμό α’ της κατηγορίας ΠΕ του κλάδου ΠΕ Διοι¬ 
κητικού - Οικονομικού ή της κατηγορίας ΤΕ του κλάδου 
Διοίκησης και Οικονομίας ή της κατηγορίας ΔΕ του κλά¬ 
δου ΔΕ Διοικητικού - Λογιστικού. 

2. Στα παραρτήματα του Ε.Κ.Α.Β. προστανται: 

α) Στη Δ/νση, γιατρός του κλάδου γιατρών Ε.Σ.Υ. με 
βαθμό Διευθυντή ή Επιμελητή Α’. 

β) Στο Τμήμα Ιατρικών Υπηρεσιών, γιατρός του κλάδου 
γιατρών ΕΣΥ με βαθμό Επιμελητή Α’ και εν ελλείψει Επι¬ 
μελητής Β’ με δετή προϋπηρεσία. 

γ) Στο Τμήμα Νοσηλευτικών Υπηρεσιών, Νοσηλευτικής 
ΠΕ ή ΤΕ κατηγορίας με α’ βαθμό και αποδεδειγμένη 
εμπειρία στην Επείγουσα Προνοσοκομειακή Φροντίδα. 

δ) Στο Τμήμα Προσωπικού και Οικονομικής Διαχείρισης, 
υπάλληλος με βαθμό α* της κατηγορίας ΠΕ του κλάδου ΠΕ 
Διοικητικού - Οικονομικού ή της κατηγορίας ΤΕ του κλά¬ 
δου ΤΕ Διοίκησης και Οικονομίας ή της κατηγορίας ΔΕ του 
κλάδου ΔΕ Διοικητικού - Λογιστικού. 

ε) Στα Γραφεία Γραμματείας και Δημοσίων Σχέσεων, 
υπάλληλος με βαθμό α’ της κατηγορίας ΠΕ του κλάδου ΠΕ 
Διοικητικού - Οικονομικού ή της κατηγορίας ΤΕ του κλά¬ 
δου ΤΕ Διοίκησης και Οικονομίας ή της κατηγορίας ΔΕ του 
κλάδου ΔΕ Διοικητικού - Λογιστικού. 

3. Οι υπάλληλοι, εκτός γιατρών, που προστανται στις 
Διευθύνσεις και τα Τμήματα της Κεντρικής Υπηρεσίας του 
Ε.Κ.Α.Β. και των Παραρτημάτων του, σύμφωνα με τιςπαρ. 
1 και 2 του παρόντος άρθρου, ορίζονται σύμφωνα με τις 
διατάξεις του άρθρου 36 του Ν. 2190/94 «Σύσταση ανε¬ 
ξάρτητης αρχής για την επιλογή προσωπικού και ρύθμιση 
θεμάτων διοίκησης (ΦΕΚ 28/Α/3.3.94). 

4. Στην πρώτη εφαρμογή του παρόντος και για 2 έτη, οι 
προϊστάμενοι Νοσηλευτικών Τμημάτων επιλέγονται μόνο 
με τα τυπικά προσόντα. 

Άρθρο 10 

Το άρθρο 17 του Π.Δ/τος 376/1988 αντικαθίσταται ως 
εξής: 

«ΑΡΘΡΟ 17 

ΕΠΙΜΟΡΦΩΣΗ - ΕΚΠΑΙΔΕΥΣΗ 

1. Το προσωπικό του ΕΚΑΒ υποχρεώνεται να παρακο¬ 
λουθεί προγράμματα επιμόρφωσης και εκπαίδευσης σχε¬ 
τικά με το αντικείμενο του ΕΚΑΒ. 

2. Ειδικά το προσωπικό της Διεύθυνσης Νοσηλευτικών 
Υπηρεσιών και των Τμημάτων Νοσηλευτικών Υπηρεσιών 
των Παραρτημάτων του ΕΚΑΒ παρακολουθεί κατ’ έτος 
προγράμματα συνεχιζόμενης εκπαίδευσης στην Επεί¬ 
γουσα Προνοσοκομειακή Ιατρική και Νοσηλευτική Φρο¬ 
ντίδα. 

Στο τέλος κάθε εκπαιδευτικού προγράμματος, ακολου¬ 
θεί αξιολόγηση των εκπαιδευομένων. 

3. Το προσωπικό της Ιατρικής και Νοσηλευτικής Υπηρε¬ 
σίας του ΕΚΑΒ συμμετέχει στα προγράμματα εκπαίδευ¬ 
σης του γενικού πληθυσμού, αλλά και ειδικών ομάδων 
(αστυνομικοί, πυροσβέστες, υποψήφιοι οδηγοί αυτοκινή¬ 
των κ.λπ.)». 


’ Αρθρο 11 

Στο ΕΚΑΒ λειτουργεί Εκπαιδευτική Επιτροπή αποτε- 
λούμενη από τους Διευθυντές Ιατρικών και Νοσηλευτικών 
Υπηρεσιών, τον Προϊστάμενο του Τμήματος Ιατρικών 
Φροντίδων και από τους Διευθυντές των παραρτημάτων 
του ΕΚΑΒ. 

Η ως άνω Εκπαιδευτική Επιτροπή διευρύνεται με από¬ 
φαση του Δ.Σ. ύστερα από πρόταση του Επιστημονικού 
Συμβουλίου με τέσσερα (4) ακόμη μέλη, με αποδεδειγ¬ 
μένη γνώση και εμπειρία στην εκπόνηση και υλοποίηση 
εκπαιδευτικών προγραμμάτων στην Επείγουσα Προνοσο- 
κομειακή Ιατρική και Νοσηλευτική Φροντίδα. 

Τη δημοσίευση και εκτέλεση του παρόντος Δ/τος ανα¬ 
θέτουμε στον Υπουργό Υγείας και Πρόνοιας. 

Αθήνα, 11 Σεπτεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ ΟΙΚΟΝΟΜΙΚΩΝ 

ΓΕΩΡ. ΜΩΡΑΪΤΗΣ ΑΛ. ΠΑΠΑΔΟΠΟΥΛΟΣ 

ΥΓΕΙΑΣ ΚΑΙ ΠΡΟΝΟΙΑΣ 

ΑΝΑΣΤ. ΠΕΠΟΝΗΣ 

